Magda Blanc

Magda Blanc (født 27. mars 1879 i Bergen, død 6. april 1959 samme sted) var en norsk skuespiller.

I 1901 debuterte hun ved Den nationale scene i fødebyen Bergen, i tittelrollen i Amalie Skrams skuespill Agnete.Artikkel om Magda Blanc i Norsk biografisk leksikon Hun utviklet seg til å bli en av de fremste skuespillerne ved dette teateret.

 Biografiske data 
I 1906 giftet hun seg med skuespiller Henning Eriksen (1878-1922). Dette ekteskapet ble oppløst i 1915, og hun giftet seg på nytt i 1918 med kapellmester Sverre Jordan (1889-1972). Hennes andre ekteskap varte til 1949.

 Karriere 
Magda Blanc hadde en ledende posisjon ved Den nationale scene. Hun briljerte i såvel dramatiske roller som i komediefaget, og gjorde også lykke som resitatør. Hun mottok Kongens fortjenstmedalje i gull og ble utnevnt til ridder av 1. klasse av St. Olavs Orden. Fra 1954 mottok hun Statens kunstnerlønn.

 Teaterroller (utvalg) 
 År  Oppsetting  Rolle  Forfatter  Regissør Scene Ref.1920  Haabet  Fiskerjenta Jo  Herman Heijermans jr.  Christian Sandal  Den Nationale Scene   

 Referanser 

 Eksterne lenker 



Kategori:Norske skuespillere
Kategori:Kongens fortjenstmedalje i gull
Kategori:Riddere av 1. klasse av St. Olavs Orden‎
Kategori:Personer fra Bergen kommune